open-index/open-wikipedia-markdown huggingface dataset:
Fred Coe

**Fred Coe** (13. joulukuuta 1914 – 29. huhtikuuta 1979) oli yhdysvaltalainen televisio-ohjelmien tuottaja ja ohjaaja. Hänne tuotantojaan ovat muun muassa *[[The Philco Television Playhouse]]* ja *[[Playhouse 90]]* -sarjat. Coen tuottamiin televisiodraamoihin kuuluvat muun muassa *[[Marty]]*, *[[Producers' Showcase]]* sekä *[[Days of Wine and Roses (televisiodraama)|Days of Wine and Roses]]*.

## Aiheesta muualla
*
Dragon Inn

**Dragon Inn** () on vuonna 1992 ensi-iltansa saanut hongkongilainen wuxiaelokuva. Elokuvan on ohjannut Raymond Lee ja käsikirjoittaneet Tsui Hark, He Xiao ja Tan Cheung. Pääosassa esiintyvät Brigitte Lin, Tony Leung Ka-fai ja Maggie Cheung.

## Juoni
Ming-dynastian aikana vallanhimoinen eunukki Tsao Siu-yan haluaa valloittaa oman valtakunnan. Hänen vartijoidensa komentaja Chow ei kuitenkaan hyväksy tätä ja päättää nousta vastarintaan eunukki Tsaota vastaan. Tsao päättää tuhota Chow'n takana olevat kapinalliset klaanit sieppaamalla Chow'n ystävän lapset. Chow kuitenkin onnistuu pelastamaan heidät juuri ennen rajan ylittämistä ja he jäävät majoittumaan Dragon Inniin. Chow pyytää Jadea auttamaan heitä pakenemaan, mutta talon emäntä päättää käyttää tilaisuutta hyväkseen yrittääkseen tehdä Chow'sta hänen rakastajansa. Pettyneenä Jaden käytökseen hän päättää viedä yksin lapset turvaan, mutta joutuu kohtaamaan Tsaon, joka on pitänyt häntä silmällä koko ajan.

## Rooleissa

## Palkinnot
### Voitetut
*Golden Horse
**1992 Paras kamppailuohjaus: Ching Siu-Tung ja Tak Yuen
*Beijing Student Film
**1993 Paras visuaaliefekti

### Ehdokkuudet
*Hong Kong Film
**1993 Paras toimintakoreografia: Ching Siu-Tung
**1993 Paras naisnäyttelijä: Maggie Cheung
**1993 Paras kuvaus: Lau Moon-Tong ja Arthur Wong
**1993 Paras elokuvaleikkaus: Hung Poon

## Lähteet
Harry Cobby

**Arthur Henry ”Harry” Cobby** (26. elokuuta 1894 &ndash; 11. marraskuuta 1955) oli australialainen sotilaslentäjä. Hän oli 29 varmistetulla ilmavoitollaan Australian lentojoukkojen menestynein hävittäjä-ässä ensimmäisessä maailmansodassa.

## Elämä

Cobby syntyi ja kasvoi Melbournessa, missä hänen isänsä Arthur Edward Stanley Cobby toimi raitiovaunun kuljettajana. Hän liittyi paikalliseen jalkaväkeen 18-vuotiaana vuonna 1912, samalla kun työskenteli Commonwealth Bankin palveluksessa.

### Sotilasura

Cobby oli ensimmäisen maailmansodan alkaessa innokas lähtemään rintamalle Australian Eurooppaan lähetettävän joukko-osaston mukana, mutta hänen työnantajansa ei sallinut tätä. Hän liittyi lopulta vuonna 1916 Australian lentojoukkoihin, vaikka ei ollutkaan omien sanojensa mukaan kiinnostunut ilmailusta. Tammikuussa 1917 hän lähti 4. laivueen mukana Australiasta Britanniaan, minne saavuttiin maaliskuussa. Joulukuussa samana vuonna laivue lensi Sopwith Cameleillaan Ranskaan, vaikka sen lentäjät olivatkin Cobbyn mielestä edelleen noviiseja. Hän itse ei ollut lentänyt kuin 12 tuntia omillaan ennen rintamalle siirtämistään.

Cobby sai ensimmäisen ilmavoittonsa 3. helmikuuta 1918 ja ampui 21. toukokuuta alas ensimmäisen tähystyspallonsa. Tähän mennessä hän oli jo kokenut taistelulentäjä. Hänelle myönnettiin Distinguished Flying Cross -kunniamerkki kesäkuussa 1918, ja 21. syyskuuta siihen kaksi samaa mitalia merkitsevä tankoa. Elokuussa 1918 hän johti kahtena peräkkäisenä päivänä laajoja pommituksia saksalaisten linjoja vastaan, mistä hänelle myönnettiin Distinguished Service Order -kunniamerkki. Syyskuussa 1918 hänet siirrettiin Englantiin kouluttajaksi. Hän yritti edelleen päästä uudelleen taistelutehtäviin, kun sota päättyi.

Cobby johti Australian ilmajoukkojen ylilentoa Lontoossa ANZAC-päivänä 1919. Vuonna 1921 Cobby siirtyi vastaperustettujen Australian kuninkaallisten ilmavoimien palvelukseen luutnanttina. Hän erosi ilmavoimien palveluksesta 6. toukokuuta 1935 everstiluutnanttina ja toimi jonkin aikaa siviili-ilmailuun liittyvissä tehtävissä, mutta toisen maailmansodan syttyessä hän palasi ilmavoimiin.

Cobbylle myönnettiin George Medal maaliskuussa 1944 hänen pelastettuaan omista vammoistaan huolimatta kaksi miestä lento-onnettomuuteen joutuneesta PBY Catalinasta 7. joulukuuta 1943. Huhtikuussa 1945 kahdeksan Cobbyn alaista upseeria erosi tehtävistään Morotain saarella vedoten siihen, että tämän johtaman 1. taktisten ilmavoimien toistuvat vaaralliset ilmahyökkäykset eivät olleet oikeutettavissa niiden korkeiden tappioiden takia.

### Myöhempi elämä

Sodan jälkeen Cobby erosi ilmavoimista vuonna 1946 ja työskenteli Australian siviili-ilmailuviranomaisen palveluksessa. Hänelle myönnettiin vuonna 1948 yhdysvaltalainen Medal of Freedom -kunniamerkki (nykyisen Presidential Medal of Freedom -kunniamerkin edeltäjä) pronssisella palmunlehvällä. Hän kuoli 61-vuotiaana aivoverenkierron häiriöön sairaalassa Melbournessa 11. marraskuuta 1955.

## Lähteet

## Aiheesta muualla
Hänninhauta

**Hänninhauta** on urheilukenttä Mikkelissä. Kentästä käytetään myös nimeä *Hänninkenttä*. Se sijaitsee Mikkelin keskustassa, ja se on rakennettu suppamuodostelman pohjalle. Hännihaudan kenttä on jalkapallo-,jääpallo- ja pesäpallokenttä. Hänninhauta on jääpalloseura Mikkelin Kamppareiden kotikenttä. Hänninhautaa kutsutaan *”Hänskiksi”*.

Hänninhaudan kentän koko on jalkapallo- ja jääpallokäytössä 60 × 103 neliömetriä. Keväällä 2009 Mikkelin kaupunki aloitti Hänninhaudan kentän rakentamisen monitoimikentäksi. Kentälle oli tarkoitus asentaa jäädytysjärjestelmä ja tekonurmi sekä uusia valaistus ja katsomot. Kuopion hallinto-oikeuden määräyksestä rakennustyöt melkein valmiilla urheilukentällä kuitenkin keskeytettiin lokakuussa hankkeeseen kohdistettujen valitusten käsittelyn vuoksi. Hallinto-oikeus kuitenkin kumosi asian käsittelyssään valitukset ja lupa kentän asennusten loppuunviemiseksi saatiin joulukuussa 2012.   

2011 ja 2012 Hänninhaudassa pelattiin jääpallon Suomen mestaruusloppuottelu, jota seurasi vuonna 2012 ennätykselliset 3700 katsojaa.

## Lähteet
*
*
*

## Aiheesta muualla
* Hänninkentän varauskalenteri
Maffein ryhmä

**Maffein ryhmä** (tunnetaan myös nimillä **IC 342** ja **Maffei 1:n ryhmä** on Paikallista ryhmää lähin toinen galaksijoukko. Se on osa Neitsyen superjoukkoa. Galaksijoukon kirkkain kohde on elliptinen Maffei 1 -galaksi, jonka aiemmin uskottiin olevan osa Paikallista ryhmää. Maffein ryhmä koostuu kahdesta alaryhmästä: IC 342:n ryhmästä ja Maffei 1:n ryhmästä. Galaksijoukossa on ainakin 16 jäsentä.

## Jäsenet

**Alaryhmä 1C 342**
*Camelopardalis A
*Camelopardalis B
*Cassiopeia 1
*IC 342
*KK 35
*NGC 1560
*UGCA 86
*UGCA 105

**Alaryhmä Maffei 1**
*Dwingeloo 1
*Dwingeloo 2
*KKH 11
*KKH 12
*Maffei 1
*Maffei 2
*MB 1
*MB 3

## Katso myös
*Luettelo galaksijoukoista

## Lähteet
*NASA: Galaksienvälinen NASA/IPAC -tietokanta.
Erkki Jaakonpoika Haka

**Erkki Jaakonpoika Haka** (1746 – 9. huhtikuuta 1808 Somero) oli Someron jahtivouti ja ansioitunut metsästäjä.

1700-luvulla Haka kuului Suomen merkittävimpiin metsästäjiin, mutta on jäänyt tuntemattomaksi, koska kukaan ei luonut hänestä samanlaista myyttistä hahmoa kuin myöhemmin Zachris Topelius toisesta kuuluisasta metsästäjästä Martti Kitusesta. Toisin kuin jahtivoudit tuohon aikaan yleensä, Haka ei koonnut miehiä taloista jahtiin, vaan metsästi yksin omilla koirillaan. Vuonna 1784, jolloin hän oli ollut jahtivoutina 13 vuotta, hänen laskettiin kaataneen varmasti ainakin 70 karhua ja lisäksi susia, ilveksiä ja kettuja. Näin Someron pitäjä oli hänen aikanaan lähes täysin puhdistettu pedoista.

Hakan työn arvon ymmärsi Somerolla toimineen Åvikin lasitehtaan perustaja Jacob Reinhold de Pont. Hän kirjoitti suosituskirjeen Tukholmaan Isänmaalliselle seuralle, joka vuonna 1785 myönsi Hakalle hopeisen hattunauhan.

1790-luvulla Hakasta tuli Someron Paltan kylän Hutun talon isäntä, mutta hän jatkoi vielä jahtivoutina.

## Lähteet
*
Goniocorella dumosa

***Goniocorella dumosa*** on korallilaji. Sillä ei ole symbioottisia zooksantellileviä, jotka tuottaisivat ravintoa yhteyttämällä, joten se voi elää myös pimeässä: syvällä meressä tai luolissa. Sitä tavataan 88–1500 metrin syvyydellä eteläisellä pallonpuoliskolla Indopasifisella merialueella ja Etelämannerta ympäröivillä merillä, varsinkin Uuden-Seelannin ympäristössä.

## Lähteet
Kämäri (urheilukenttä)

**Kämäri** on jääpallo- ja pesäpallokenttä Varkaudessa.  Se sijaitsee Varkauden keskustan läheisyydessä. Arkkitehti Yrjö Lindegrenin suunnitelutyö Kämärin urheilukeskuksesta, *The Centre of Athletics*, palkittiin 1948 Lontoon olympialaisten taidelajien kaupunkisuunnittelussa kultamitalilla. Tekojäärata ja hiekkatekonurmi valmistuivat kentälle vuonna 2002. Kämäri on jääpalloseura Warkauden Pallo -35:n ja pesäpalloseura Puurtilan Kisa-Poikien kotikenttä.

Kämärillä on osittain katettu katsomo, joka on talvisin seisomakatsomo. Kämärin kentän koko jääpallossa on 60 × 100 neliömetriä, ja se on valaistu.

Kämärin yleisöennätys on 4174 mestaruussarjan pesäpallo-ottelusta Puurtilan Kisa-Pojat–Sotkamon Jymy vuodelta 1963. Vuonna 1964 Kämäri isännöi pesäpallon Liitto-Lehdistö-ottelua. 1975 Kämärillä pelattiin jääpallon maailmanmestaruuskilpailuiden ottelu Suomi–Norja. Kentän vieressä on Luode Areena, jossa jääkiekkojoukkue Warkis pelaa kotiottelunsa.

## Lähteet
*
*
Abraham Pietarinpoika Brahe

**Abraham Pietarinpoika Brahe,** ruots. **Abraham Persson Brahe** (25. maaliskuuta 1569 Rydboholmin linna, Upplanti, Ruotsin valtakunta – 16. maaliskuuta 1630) oli ruotsalainen aatelinen, valtaneuvos ja kreivi.

## Suku ja koulutus
Hänen vanhempansa olivat valtaneuvos, drotsi, kreivi Per Brahe vanhempi ja Beata Stenbock (1533–1583), joka oli kuninkaallisen marsalkka Gustaf Olofssonin (Stenbockin) ja Brita Eriksdotter Leijonhufvudin tytär. Beatan täti oli Kustaa Vaasan toinen puoliso Margareta Leijonhufvud. 

Abraham Brahe oli 13 sisaruksesta nuorin lapsi. Hänen poikansa oli Per Brahe nuorempi. 

Abraham Brahe oli Visingsborgin kreivi, Rydboholmin ja Lindholmenin vapaaherra, Brahelinnan, Dimbon, Ulvstorpin ja Skoftebyn herra. Hän sai koulutuksensa kotiopettajilta ja matkusti ulkomaille, oleskeli Danzigissa kesällä 1593.

## Ura
Alun perin kreivi Abraham Brahe oli Ruotsin valtataistelussa kuningas Sigismundin kannattaja, mutta siirtyi Kaarle-herttuan tukijaksi ja sai tämän luottamuksen osoituksena valtaneuvoksen arvon.

## Avioliitto ja perilliset
Abraham Persson Brahe avioitui vuonna 1599 vapaaherratar Elsa Gyllenstierna av Lundholmin (1577–1650) kanssa, joka oli vapaaherra, valtakunnandrotsi Nils Gyllenstiernan (1526–1601) ja Ebba Axelsdotter Bielken tytär.

Heille syntyi viisi aikuiseksi elänyttä lasta.
# Ebba Abrahamsdotter Brahe (1600–1638), avioitui 1631 valtaneuvos Axel Banérin kanssa, heille syntyi seitsemän lasta.
# Per Brahe nuorempi (1602–1680), kreivi, sotilas, valtaneuvos, vapaaherra, Suomen kenraalikuvernööri ja drotsi; avioitui  (1) 1628 Christina Catharina Stenbockin kanssa, heille syntyi neljä lasta, mm. Elsa Beata Persdotter Brahe (1629–1653). Avioitui (2) 1653 Beata De la Gardie n kanssa.
# Margareta Brahe (1603–1667), hovinainen ja hovimestarinna: avioitui (1) 1633 hovitallimestari Bengt Bengtsson Oxenstiernan (k. 1643) kanssa. Avioitui (2) 1647 Johan Axelsson Oxenstiernan (k. 1657) kanssa. Avioitui (3) 1661 markkreivi Fredrik II von Hessen-Homburgin (1633–1708) kanssa, joka oli häntä 30 vuotta nuorempi.
# Nils Brahe vanhempi (1604–1632), kreivi, valtaneuvos ja kenraali; avioitui 1628 vapaaherratar Anna Margareta Bielken kanssa, heille syntyi kaksi lasta; haavoittui Lützenin taistelussa ja kaatui 28-vuotiaana ​​Naumburgin taistelussa Saksissa.
# Christina Brahe (1609–1681)

## Lähteet
* 
* 

### Viitteet
Muhkurinmäki

**Muhkurinmäki** on luonnonsuojelualue Turussa Naantalin pikatien ja Uudenkaupungin radan väliin jäävällä Muhkurin asuinalueella Pitkämäen kaupunginosassa. Alue on valtion omistuksessa ja Metsäntutkimuslaitos rauhoitti sen jo vuonna 1925. Kasvillisuudeltaan mäki on rehevää tammivaltaista lehtoa samaan tapaan kuin läheiset Ruissalon ja Katariinanlaakson lehdot. Paitsi tammea alueella on jonkin verran myös vaahteraa ja lehmusta ja pensaskerroksessa pähkinäpensasta, taikinamarjaa, lehtokuusamaa ja koiranheittä. Myös sieni- ja lintulajistoltaan alue on huomionarvoinen. Alueen sivuitse virtaa Kuninkoja, johon viereisellä Muhkurin asuinalueella yhtyy Saukonoja.

## Lähteet
23 minuuttia helvetissä

**23 minuuttia helvetissä** () on kalifornialaisen liikemiehen Bill Wiesen kristinuskoon nojaava teos, joka kertoo kirjoittajan kokemasta näystä, jossa hänet viedään 23 minuutiksi helvettiin. Kirjan julkaisi ensimmäisenä kristillinen kustantamo *Charisma House* vuonna 2006.

Kirjassa Jumala vie kirjoittajan aamuyöllä 23. marraskuuta 1998 helvettiin. 23 minuutin jälkeen hänet palautetaan takaisin maan päälle, tehtävänään ihmisten varoittaminen ja kertominen pian tapahtuvasta Jeesuksen tulosta. Lisäksi kirjoittaja vertaa kokemuksiaan Raamatun helvettiä ja kadotusta koskeviin teksteihin.

Wiese kertoo olevansa kristitty vuodesta 1970, mutta siitä huolimatta hän ei ollut koskaan opiskellut helvetin olemusta ennen 23. marraskuuta 1998 tapahtunutta kokemustaan. Kirjan mukaan Wiese, joka tuona aikana oli kiinteistönvälittäjä, totesi olevansa sellissä (jonka mitat olivat suurin piirtein 4,6 m × 3,0 m × 4,6 m), jossa oli pahuuden henkilöityminä kaksi kauheasti haisevaa hirviötä, jotka puhuivat pilkkaavasti. Wiese arvioi, että olentojen voima oli noin tuhatkertainen tavalliseen ihmiseen verrattuna. Wiesen mukaan hirviöt paiskasivat hänet kiviseinää vastaan, jolloin hänen luunsa murtuivat, minkä jälkeen he repivät hänen ruumistaan. Hän kertoo onnistuneensa pääsemään sellistä ulos, jossa hän kuuli miljardien Helvettiin tuomittujen ihmisten huudot. Wiese toteaa, että tämän jälkeen hän kohtasi Jeesuksen, joka kehotti häntä kertomaan muille ihmisille, että helvetti on olemassa. Wiese kertoo, että hänen kokemuksensa päättyi siihen, kun hän makasi olohuoneensa lattialla huutaen kauhusta.

## Lähteet

## Aiheesta muualla
* Bill Wiesen puhe kokemuksestaan Kansasissa pidetyssä kokouksessa
Jääkiekon SM-liigakausi 2011–2012

**Jääkiekon SM-liigakausi 2011–2012** oli jääkiekon SM-liigan 37. kausi. Kausi alkoi 15. syyskuuta 2011 ja päättyi 23. huhtikuuta 2012. Sarjan neljätoista joukkuetta olivat samat kuin kuudella edelliskaudella. Mestaruuden voitti JYP, joka kukisti ensimmäisen mitalinsa saaneen Pelicansin loppuottelusarjassa voitoin 4-1.

## Joukkueet

## Runkosarja
### Sarjataulukko

### Pistepörssi

### Pistepörssi (puolustajat)

### Pistepörssi (tulokkaat)

### Maalivahtien torjuntapörssi
Torjuntapörssissä on huomioitu vähintään 20 ottelua pelanneet maalivahdit.

### Talviklassikko

Kaudella 2011–2012 pelattiin historian toinen Suomen talviklassikko. Vastakkain olivat kuten edellisenäkin vuonna HIFK ja Jokerit. Ottelun voitti HIFK voittomaalilaukauskilpailun jälkeen 3–2. Katsojia ottelussa oli 34&nbsp;264.

## Pudotuspelit

### Pudotuspelien karsintakierros (paras kolmesta)

### Puolivälierät (paras seitsemästä)

### Välierät (paras seitsemästä)

### Pronssiottelu

### Loppuottelut (paras seitsemästä)

### Pistepörssi
Päivitetty 19. huhtikuuta 2012 klo 21.58.

### Maalivahtien torjuntapörssi

## Liigakarsinta
SM-liigan viimeiseksi sijoittunut ja Mestiksen voittanut joukkue pelasivat paras seitsemästä -ottelusarjan. Ilves voitti ottelusarjan ja säilytti paikkansa SM-liigassa kaudella 2012–2013.

## Palkinnot

## Lopputulokset

## Lähteet

## Aiheesta muualla
* SM-liigan viralliset sivut
Rohmutokot

**Rohmutokot** (Odontobutidae) on tokkokalojen lahkoon kuuluva kalaheimo. Rohmutokot elävät pääasiassa Aasian makeissa vesissä.

## Taksonomia
Rohmutokkojen heimoon kuuluu kuusi sukua ja 23 lajia, muun muassa hammastokko (*Odontobutis obscura*) ja rohmutokko (*Perccottus glenii*). Aikaisemmin lajit katsottiin kuuluvaksi torkkujien (*Eleotridae*) kanssa samaan heimoon, mutta erotettiin omaksi heimokseen vuonna 1993, koska torkkujat ja rohmutokot eivät samaan heimoon luettuna välttämättä muodosta monofyleettistä ryhmää.
## Ruumiinrakenne
Rohmutokot ovat ruumiinrakenteeltaan pitkulaisia melko suuripäisiä kaloja. Selkäeviä on kaksi ja ne ovat pyöreähköt.

## Levinneisyys
Rohmutokot ovat makean veden kaloja, jotka luontaisesti elävät puroissa ja joissa. Niitä tavataan Aasiassa Laosin pohjoisosista Vietnamiin, Thaimaahan, Kiinaan, Etelä-Koreaan ja Venäjälle. Lähellä Suomea rohmutokko esiintyy vieraslajina Suomenlahden itäosissa Pietarin ympäristössä ja Viron rannikkoseudulla. Suomesta laji tavattiin vuonna 2022.

## Lähteet
Kjøbenhavns Boldklub

**Kjøbenhavns Boldklub** eli **KB** on tanskalainen jalkapalloseura Kööpenhaminasta. KB on Tanskan historian menestynein seura 15 mestaruudellaan. Vuonna 1992 KB ja Boldklubben 1903 yhdistyivät, jolloin muodostui FC Kööpenhamina. KB kuitenkin toimii edelleen FC Kööpenhaminan reservijoukkueena ja pelaa Tanskan kolmanneksi korkeimmalla sarjatasolla Tanskan 2. divisioonan itälohkossa. KB on voittanut Tanskan mestaruuden 1913, 1914, 1917, 1918, 1922, 1925, 1932, 1940, 1948, 1949, 1950, 1953, 1968, 1974 ja 1980 sekä Tanskan Cupin 1969.

## Lähteet
Kraków-luokka

**Kraków-luokka** oli Puolan merivoimien kahden jokimonitorin muodostama alusluokka.

## Valmistus
Alukset tilattiin 31. joulukuuta 1923 Zelniewskiegon telakalta Krakovasta ja ne olivat ensimmäiset täysin Puolassa suunnitellut ja valmistetut alukset. Alusten potkurit asetettiin putkiin ja niiden aseistuksena olleet 75 millimetrin tykit asennettiin mataliin ympäri pyöriviin torneihin.

Palvelukseen 1926 otettaessa kumpikin alus liitettiin Pinskin laivastoon. Ne varustettiin 1932 uudelleen kolmella 100 millimetrin haupitsilla. 1930-luvun lopulla alusten ilmatorjunta-aseistusta täydennettiin lisäämällä 2 ja 4 kaksipiippuista 13,2 millimetrin ilmatorjuntakonekivääriä.

## Alukset

## Lähteet
*
*

### Viitteet
Yhdystie 2200

**Yhdystie 2200**, eli Kaarinantie,  on 5 kilometrin pituinen tie joka kulkee Kaarinasta Auranlaaksoon. Tie on laadultansa hyvälaatuinen ja pääosin 60 km/h nopeusrajoituksilla varustettu tie. Kaarinantie on myös yksi Turun kehäteistä Turun kehätien, Suikkilantien, Markulantie ja Jaanintien ohella.

## Lähteet
Cannonball (elokuva)

**Cannonball** (tunnetaan myös nimellä *Carquake*) on vuonna 1976 ensi-iltansa saanut komediaelokuva, joka perustui Yhdysvalloissa järjestettyihin laittomiin tieajokilpailuihin. Elokuvan päähenkilöitä näyttelevät David Carradine, Bill McKinney, Veronica Hamel, Gerrit Graham ja Robert Carradine. Sylvester Stallone, Roger Corman ja Martin Scorsese tekevät elokuvassa cameoroolin. Elokuvan on ohjannut Paul Bartel.

Elokuvan pohjalta syntyivät samanaiheiset elokuvat kuten *[[Tuhatta ja sataa]]*, *[[Kanuunankuularalli]]*, *[[Cannonball Run II]]*, *[[Kanuunankuularalli jyrää taas]]* ja *[[Kalmanralli 2000]]*.

## Arvioita
*[[Video-opas|Video-oppaassa]]* vuodelta 1994 Bello Romano luonnehtii *Cannonballia* vauhdikkaaksi mutta sen näyttelijöitä huonoiksi ja antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
*
Claude Thomas Stanfield Moore

**Claude Thomas Stanfield Moore** (1853–1901) oli englantilainen taidemaalari. Hänet tunnetaan romanttisista maisemamaalauksistaan, jotka esittävät Thamesjokea ja Lontoota. Moore maalasi suurikokoisia töitä ja kuvasi aiheensa yksityiskohdat huolellisesti. Hänen tyylissään näkyy toisen nottinghamilaisen taiteilijan, Henry Dawsonin, ja tämän opettajan James Baker Pynen vaikutus. Heillä oli usein tapana kuvata valoisa taivas ja antaa etualan kohteiden piirtyä lähes siluetteina sitä vasten.

Moore matkusteli paljon ja maalasi laivoja kaikissa Englannin tärkeissä satamissa Scarborough’ta ja Whitbyä myöten. Hän oli kuitenkin kiintynyt kotikaupunkiinsa Nottinghamiin ja järjesti siellä usein näyttelyitä. Mooren töitä on Rotherhamin, Nottinghamin ja Derbyn kaupunginmuseossa.

## Lähteet

## Aiheesta muualla
John Haslem

**John Haslem** (1808–1864) oli englantilainen taiteilija, joka maalasi monia miniatyyrimuotokuvia kuninkaallisista ja muista ylhäisön edustajista. Mallien joukossa olivat esimerkiksi tuleva kuningatar Viktoria lapsena ja Belgian kuningas Leopold I.

Haslem syntyi Carringtonissa lähellä Manchesteria, mutta muutti nuorena setänsä luo Derbyyn. Setä oli myöhemmin Derbyn posliinitehtaan johtaja. Hän opiskeli maalausta George Hancockin johdolla ja maalasi aluksi kukkia, myöhemmin muitakin kuva-aiheita. Sussexin herttua osti häneltä Byronin muotokuvan lahjaksi Kreikan kuninkaalle. Hän kopioi joitakin muotokuvia emalille tai posliinille miniatyyrikoossa ja sai pian runsaasti tilauksia Lontoon seurapiireistä sekä uusista muotokuvista että vanhojen mestarien töiden miniatyyriversioista. Vuonna 1857 hän palasi Derbyyn missä hän asui kuolemaansa asti. Haslem kirjoitti tehtaasta myöhemmin kirjan *The Old Derby China Factory*. Kirjasta otettiin näköispainos vuonna 1973.

Haslem keräsi varhaisia posliiniesineitä ja lahjoitti kokoelmansa ja siihen liittyvät luettelot ja tutkimuksensa Derbyn kaupunginmuseolle.

## Lähteet
Palm (yritys)

**Palm, Inc.** (perustettu nimellä **Palm Computing**) oli yhdysvaltalainen kämmentietokoneiden ja  älypuhelimien valmistaja.

## Historia
Palm Computingin perusti Jeff Hawkins Donna Dubinskyn ja Ed Colliganin kanssa vuonna 1992 kehittämään kämmentietokoneita. Yhtiön nimi *palm* tarkoittaa yhden merkityksen mukaan kämmentä.

Palm keräsi mainetta etenkin Palm Pilot -laitteella, jonka ensimmäinen julkaistiin 1996. Palm Pilot perustui käsialantunnistukseen laitteen näytöltä. Tietoa syötetään osoitinkynällä erityisellä Graffiti-nimisellä käsikirjoituksen tunnistavan järjestelmän avulla, joka perustuu yksinkertaistettujen kirjainten piirtämiseen. Laitteet perustuivat Motorola 68000 -sarjan kanssa yhteensopivaan DragonBall-prosessoriin ja Palmin Palm OS -käyttöjärjestelmään.

Vuonna 1995 Palm-yhtiön osti U.S. Robotics joka puolestaan sulautui 3Com-yhtiön kanssa vuonna 1997. Alkuperäiset Palmin perustajat erosivat kesällä 1998 ja perustivat Handspring-yhtiön. 3Com erotti Palmin omaksi yhtiökseen ja vei sen pörssiin IT-kuplan aikana vuonna 2000. 

Vuonna 2002 Palm perusti PalmSourcen kehittämään Palm OS käyttöjärjestelmää. Vuonna 2003 Palm perusti PalmOne:n laitteistokehitykseen.

Palm ilmoitti lopettavansa vanhentuvan Palm OSin kehityksen 2004 ja siirtyvänsä Linux-alustalle. Siihen perustuva WebOS julkaistiin vasta tammikuussa 2009.

Vuoden 2009 alussa Palm julkaisi uuden käyttöjärjestelmän nimeltään WebOS joka korvasi Palm OS:in uusimmissa malleissa. Keväällä 2010 tietokonevalmistaja Hewlett-Packard ilmoitti ostaneensa Palm-yhtiön 1,2 miljardilla dollarilla. Vuoden 2011 loppukesällä HP ilmoitti luopuvansa vähitellen laitevalmistuksesta ja lopettavansa samalla kokonaan webOS:in kehittämisen.

Myöhemmin Palm joutui markkinoilla pahasti kilpailijoidensa RIM:in ja Applen puristukseen.

## Tuotteet
Yhtiö julkaisi vuonna 1996 menestyksekkään Palm Pilot -sarjan, jossa oli useita malleja Pilot 1000, Palm Pilot Pro, Palm III, Palm V ja Palm VII. Muita malleja olivat Palm Tungsten ja Palm Zire. Lisäksi yrityksellä oli Palm Zoomer.

Palmin tuottamia malleja olivat muun muassa Pre, Pixi, Treo ja Centro. Vanhemmissa versioissa oli käyttöjärjestelmänä Palm OS, Treossa oli neljässä versiossa Windows Mobile.

Palm suunnitteli myös Foleo-minikannettavan julkaisua.

## Lähteet
Mini-mies

**Mini-mies** *(Little Man)* on Keenen Ivory Wayansin ohjaama yhdysvaltalainen komediaelokuva vuodelta 2006.

## Tuotanto
Mini-Mies Calvinia esitti elokuvassa 14-vuotias lyhytkasvuinen Linden Porco ja jälkeenpäin Marlon Wayansin kasvot lisättiin hahmolle digitaalisesti.

## Rooleissa

## Vastaanotto
Elokuva ei menestynyt hyvin vaan joutui muun muassa The Internet Movie Databasen 100 huonoimman elokuvan listalle. Elokuva teki voittoa alle 40 miljoonaa dollaria.

## Aiheesta muualla
* Virallinen sivusto 
* 
*
Luca Dotto

**Luca Dotto** (s. 18. huhtikuuta 1990 Camposampiero, Italia) on italialainen uimari. Hän on vapaauinnin Euroopan-mestari ja MM-hopeamitalisti.

Dotton ensimmäiset aikuisten arvokilpailut olivat lyhyen radan EM-kisat vuonna 2009 Istanbulissa. Siellä hän saavutti pronssia 4&nbsp;×&nbsp;50 metrin vapaauintiviestissä. Aikuisten tasolla Dotto on uinut mitaleille myös lyhyen radan EM-kisoissa 2010, 2011, 2013 ja 2017, pitkän radan maailmanmestaruuskilpailuissa Shanghaissa vuonna 2011 ja Kazanissa 2015, lyhyen radan MM-kilpailuissa Istanbulissa 2012 ja Dohassa 2014 sekä pitkän radan EM-kilpailuissa 2014, 2016 ja 2018. Ensimmäisen MM-mitalinsa hän saavutti Shanghaissa, 50 metrin vapaauinnissa hopeaa.

## Lähteet
* Profiili Federnuotossa 
* Profiili swimrankings.net-sivustolla
Rutina Wesley

**Rutina Wesley** (s. 1. helmikuuta 1979 Las Vegas, Nevada, Yhdysvallat) on yhdysvaltalainen näyttelijä.

## Ura
Rutina Wesley on kotoisin Las Vegasista. Hän opiskeli teatteria Evansvillen yliopistossa Indianassa ja myöhemmin Juillardissa New Yorkissa. Wesley näytteli pientä roolia elokuvassa *[[Hitch – Lemmentohtori]]* vuonna 2005, mutta hänen osuutensa leikattiin elokuvan lopullisesta versiosta. Hänen ensiesiintymisensä valkokankaalla tapahtui kaksi vuotta myöhemmin tanssielokuvassa *[[How She Move]]* (2007). 

Wesley näytteli HBO:n televisiosarjassa *[[True Blood]]* vuosina 2008–2014. Hänen roolihenkilönsä Tara Thornton kuuluu sarjan päähenkilöihin. Wesley on vieraillut televisiosarjoissa *[[Num3rot]]* ja *[[The Cleveland Show]]* ja esiintynyt näytelmissä *The Vertical Hour* ja *In Darfur*.

## Yksityiselämä
Wesley oli vuodesta 2005 lähtien naimisissa näyttelijä Jacob Fishelin kanssa, jonka hän oli tavannut opiskeluaikanaan Juilliardissa. Vuonna 2013 Wesley kuitenkin haki avioeroa.

## Filmografia
### Elokuvat
 

### Televisiosarjat

## Lähteet

## Aiheesta muualla

* 
* 
*
Meea

**Meea** tai **Mea** on Suomessakin tutuksi tullut naisen etunimi.

Nimi tulee latinan kielen omistusta ilmaisevasta sanasta *mea*, "minun", joka on taipunut yksikön feminiinimuoto sanasta "meus". (Esim. *cara mea*, rakkaani.) Nimi voi olla myös lyhennys pidemmistä m-alkuisista naisen nimistä tai johdannainen nimestä "Mia".

Nimet ovat yleistyneet 1900-luvun lopulla ja erityisesti 2000-luvulla. Digi- ja väestötietoviraston tietojen mukaan nimi Meea oli annettu Suomessa vuoden 2019 loppuun mennessä 861 ja Mea noin 1340 henkilölle.  Sekä Meea- että Mea-nimisistä yli puolet on syntynyt 2010-luvulla. Vuonna 2010 Mea oli tyttöjen ensimmäisenä etunimenä 32:nneksi ja seuraavana vuonna 84:nneksi suosituin.. 
Ennen vuotta 1960 nimeä Meea ei ollut annettu kenellekään ja Mea vain muutamalle henkilölle. 

Vuodesta 2020 lähtien Meean nimipäivä on Suomessa 27. huhtikuuta. 

## Tunnettuja Meeoja ja Meoja

* Meea Lehtinen, suomalainen pesäpalloilija

## Lähteet
Silas Kiplagat

**Silas Kiplagat** (s. 20. elokuuta 1989 Sibohin kylä, Marakwet, Rift Valley) on kenialainen keskimatkojen juoksija.

Kiplagat valmistui Chebaran high schoolista 2007. Hän ei high schoolin aikana harrastanut lainkaan juoksua, vaan jalkapalloa, ja aloitti totisen juoksuharjoittelun ystävänsä ja naapurinsa Sammy Kitwaran vaikutuksesta 2008. Kiplagat muutti Kitwaran luo Eldoretiin. Hän aikoi Kitwaran tavoin keskittyä 10&nbsp;000 metrille ja puolimaratonille, mutta heidän valmentajansa Moses Kiptanui ehdotti Kiplagatille, että tämä siirtyisi 1&nbsp;500 metrille, jossa voisi hyödyntää nopeuttaan. Kaksi kuukautta myöhemmin, huhtikuussa 2009, hän juoksi ensimmäisessä 1&nbsp;500 metrin kilpailussaan Kakamegassa ajan 3.39,1.   

Kiplagat voitti ensimmäisen ulkomailla juoksemansa 1&nbsp;500 metrin kilpailun, Monacon Timanttiliigan kilpailun heinäkuussa 2010, maailman kaikkien aikojen kymmenenneksi parhaalla ajalla 3.29,27. Runsas viikko myöhemmin hän sijoittui Afrikan-mestaruuskilpailuissa neljänneksi. New Delhin Kansainyhteisön kisoissa Kiplagat voitti kultaa ajalla 3.41,78. Hän voitti myös 1&nbsp;500 metrin Kenian-mestaruuden 2011. Daegun MM-kilpailuissa Kiplagat sai hopeaa ajalla 3.35,92. Istanbulin sisäratojen MM-kilpailuissa 2012 hän sijoittui kuudenneksi ajalla 3.47,42. Hän voitti seuraavana kesänä Kenian olympiakarsinnan ja sijoittui Lontoon olympialaisissa seitsemänneksi.

Kiplagat sijoittui Moskovan MM-kilpailuissa 2013 1&nbsp;500&nbsp;metrillä kuudenneksi. Sopotin MM-hallikilpailuissa 2014 hän karsiutui saman matkan alkuerissä.
Pekingin maailmanmestaruuskilpailuissa 2015 hän sijoittui viidenneksi.

## Henkilökohtaiset ennätykset
### Ulkoradat

### Sisäradat

## Lähteet
Rēzekne-2

**Rēzekne-2** () on Latvian itäosassa Rēzeknen kaupungin keskustan tuntumassa sijaitseva rautatieasema. Asema on Latvian rautateiden (Latvijas dzelzceļš, LDz) tärkeä henkilö- ja rahtiliikenteen kauttakulku- ja risteysasema. Latviasta Moskovan suuntaan kulkevat henkilöjunat ajavat Rēzekne-2:n kautta.

Rautatie paikkakunnalle saatiin osana Venäjän keisarikunnan ratahankkeita Pietari–Varsova ja *Moskova-Riika* jo vuoteen 1860 mennessä.

Kaupungin toinen asema **Rēzekne-1** sijaitsee pohjois-eteläsuuntaisella radalla noin 2,7 kilometriä lounaaseen matkustajaliikenteen pääsääntöisesti käyttämästä 2. asemasta. Kesällä 2012 tämän aseman kautta kulkivat Pietarin suuntaan menevät kansainväliset junavuorot (Riika-Pietari ja Vilna-Pietari),

Rēzeknen asemien ja ratapihojen kautta kulkee huomattava osa Latvian kansainvälisestä henkilö- ja rahtiliikenteestä. Kaupungin kautta kulkee henkilöliikenteen junia Venäjälle ja Liettuaan.

## Kaukojunayhteydet
Tärkeimmät kaukojunien reitit Rēzeknesta johtavat neljään suuntaan:

* länteen kohti Riikaa (reitistä riippuen via Rēzekne-1 tai Rēzekne-2)
* pohjoiskoilliseen kohti  Kārsavan raja-asemaa, josta edelleen Venäjän Pihkovaan ja Vitebskin asemalle Pietariin (via Rēzekne-1)
* itään Zilupen raja-aseman kautta Venäjälle kohti Moskovaa (via Rēzekne-2)
* etelään kohti Daugavpilsiä ja Kurcumin raja-aseman jälkeen Liettuan Visaginasiin, Ignalinaan ja Vilnaan. Osa junista jatkaa muun muassa kohti Kaliningradia tai Keski-Euroopan metropoleja.  

## Lähteet

## Aiheesta muualla
* Liettuan rautateiden reittihaku  (litrail.lt)
* Aikatauluhaku Rezekne 2 asemalle  (poezda.net)
* Baltian  rataverkon kartta 
* Latvian rataverkon kartta ja kattava interaktiivinen kuvagalleria rataosuuksia klikkaamalla  (railwayz.info)
Peter Van Merksteijn Jr.

**Peter Van Merksteijn Jr.** (s. 1. syyskuuta 1982 Hengelo) on hollantilainen ralliautoilija. Hän aloitti uransa vuonna 2006 kansainvälisissä rallikilpailuissa. Vuonna 2007 hän voitti Hollannin rallisarjan mestaruuden N-ryhmässä. Samana vuonna hän debytoi WRC-sarjassa Saksan rallissa, jossa hänen sijoituksensa oli vaatimaton 70. Hän kilpaili myös Espanjan ja Walesin rallissa samana vuonna. Vuosina 2008–2010 Peter ajoi yksittäisiä WRC-kilpailuja isänsä yksityistallissa. Vuonna 2011 Peter saavutti ensimmäiset pisteensä WRC-sarjassa sijoittuen yhdeksänneksi Saksan rallissa.

## Rallin MM-sarjan tulokset
()

## Aiheesta muualla
Vain laulajapoikia

**Vain laulajapoikia** on Ossi Elstelän ohjaama romanttinen komediaelokuva vuodelta 1951. Musiikin on säveltänyt Toivo Kärki, ja laulujen sanat ovat Reino Helismaan.

Bakteeritutkija (William Markus) rakastuu tanssijaan (Pirkko Niemelä) elokuvassa, joka keskittyy revyyteatteri Punaisen Myllyn esityksen ympärille rakennetusta tarinassa. Ensilaulajana on aikakauden lavasuosikki Henry Theel. Mukana on myös ulkomaisia vierailijoita, taikuri, steppaaja ja käärmenainen.

## Näyttelijät

## Arviot

Vuoden keskitasoa heikommin menestynyt elokuva ei aikalaisarvioissa saanut erityisen myönteistä huomiota. Juha Nevalainen tiivisti: ”[Elokuva on] kertakaikkiaan liian huolimaton, teknillisesti ja filmillisesti puutteellinen ja henkisesti köyhä ollakseen kunniaksi kenellekään.” Kiitosta annettiin kuitenkin tanssiesityksille ja näyttelijöistä Ossi Elstelälle. Theel olisi saanut erään arvioijan mukaan pysyä elokuvista kokonaan poissa.

## Lähteet

## Aiheesta muualla
*
Paweł Wojciechowski

**Paweł Wojciechowski** (s. 6. kesäkuuta 1989 Bydgoszcz) on puolalainen seiväshyppääjä. Hän edustaa SL WKS Zawisza Bydgoszcz -seuraa ja on pituudeltaan 185&nbsp;cm.

Wojciechowski karsiutui loppukilpailusta Hengelon alle 20-vuotiaiden EM-kilpailuissa 2007. Hän juoksi samoissa kilpailuissa lisäksi 4&nbsp;×&nbsp;100 metrin viestin alkuerässä, jonka Puola voitti. Hän ei juossut loppukilpailussa, jonka Puola keskeytti. Bydgoszczin alle 20-vuotiaiden MM-kilpailuissa 2008 hän sai seiväshypyssä hopeaa tuloksella 540. Hän teki sisäratojen Puolan ennätyksen 586&nbsp;cm Gentissä 13. helmikuuta 2011. Pariisin EM-hallikilpailuissa hän oli neljäs tuloksella 571. Hän voitti alle 23-vuotiaiden Euroopan-mestaruuden Ostravassa 2011 tuloksella 570. Hän hyppäsi ulkoratojen Puolan ennätyksen 591&nbsp;cm Szczecinissä 15. elokuuta 2011.

Wojciechowski voitti maailmanmestaruuden Daegussa 2011 tuloksella 590 cm. Lontoon olympialaisissa 2012 hän karsiutui loppukilpailusta. Sopotin MM-hallikilpailuissa 2014 hän oli kahdestoista. Saman vuoden Zürichin EM-kilpailuissa hän sai hopeaa tuloksella 570. Pekingin MM-kilpailuissa 2015 hän saavutti pronssia tuloksella 580. Hän oli 2016 seitsemäs Amsterdamin EM-kilpailuissa ja karsiutui loppukilpailusta Rio de Janeiron olympialaisissa. Sisäratojen EM-kilpailuissa Belgradissa 2017 Wojciechowski voitti pronssia tuloksella 585. Hän hyppäsi Puolan ennätyksen 593 cm Lausannessa 6. heinäkuuta 2017. Lontoon MM-kilpailuissa 2017 hän sijoittui viidenneksi, Birminghamin MM-hallikilpailuissa 2018 hän oli kolmastoista ja saman vuoden Berliinin EM-kilpailuissa viides.

Wojciechowski voitti sisäratojen Euroopan-mestaruuden Glasgow'ssa 2019 halliennätyksellään 590. Dohan MM-kilpailuissa 2019, Toruńin EM-hallikilpailuissa 2021, samana vuonna käydyissä Tokion olympialaisissa ja Budapestin MM-kilpailuissa 2023 hän karsiutui loppukilpailusta.

## Lähteet

## Aiheesta muualla
*
Lords of the Flatbush

**The Lords of Flatbush** (videona **Brooklynin kuninkaat**) on vuonna 1974 ensi-iltansa saanut Martin Davidsonin ja Stephen Veronan ohjaama yhdysvaltalainen draamaelokuva. Elokuvan pääosia näyttelevät Perry King, Sylvester Stallone, Henry Winkler, Paul Mace ja Susan Blakely. Elokuva oli ensimmäisiä Stallonen käsikirjoittamia.

## Roolit

## Arvioita
*[[Video-opas|Video-oppaassa]]* vuodelta 1994 Bello Romano pitää elokuvaa teknisesti, tunnelmaltaan ja musiikiltaan tökerönä ja antaa sille yhden tähden viidestä, mikä vastaa sanallista arviota ”huono”.

## Lähteet

## Aiheesta muualla
*
A80-luokka

**A80-luokka** oli Saksan keisarikunnan laivaston ensimmäisen maailmansodan lopulla valmistettu torpedoveneluokka, johon kuului kaksitoista alusta.

## Alukset
Sodan päättyessä olivat A83-A85 ja A96-A113 keskeneräisiä. Aluksista A82 siirrettiin osina junalla Polaan, jossa se palveli Saksan Välimeren sukellusvenelaivueen emälaivana ja sen miehistö upotti aluksensa 29. lokakuuta 1918. Sodasta selvinneet alukset romutettiin 1920-luvun alkupuoliskolla lukuun ottamatta neljää Puolalle luovutettua alusta.

## Lähteet
*
*

### Viitteet
Kormoran II -luokan miinantorjunta-alus

**Kormoran II -luokka** (eli **projekti 258**) on Puolan laivaston kuuden miinantorjunta-aluksen muodostama alusluokka.

## Alukset
Luokan ensimmäinen aluksen hankinta sisällytettiin vuoden 2011 puolustusbudjettiin.Kolmen rakenteilla olevan lisäksi on tilattu 2019 toinen kolmen aluksen sarja.

## Lähteet
*
*
*
*
*

### Viitteet

## Aiheesta muualla
* Altair – Flota czeka na strategiczne decyzje polityków  
* kupi pierwszy od lat nowy okręt – "Kormoran II" Interia
Idän soturit (elokuva)

**Idän soturit** () on Siu-Tung Chingin ja Johnny Ton ohjaama hongkongilainen toimintaelokuva vuodelta 1993. Elokuvan päähenkilöinä on kolme naista, joita näyttelevät Michelle Yeoh, Maggie Cheung ja Anita Mui.
Kansalaisjärjestöjen ihmisoikeussäätiö KIOS

**Kansalaisjärjestöjen ihmisoikeussäätiö KIOS** on suomalainen säätiö, joka vahvistaa ihmisoikeuksien toteutumista tukemalla kansalaisyhteiskunnan työtä kehittyvissä maissa. Kios perustettiin vuonna 1998 kansalaisjärjestöjen ja ulkoministeriön keskustelujen pohjalta. Myös KIOSin sisarsäätiöt, ympäristötyötä tekevä Siemenpuu-säätiö ja vammaistyötä tukeva Abilis-säätiö, perustettiin samoihin aikoihin.

KIOS antaa tukensa pääasiassa kuuteen kohdemaahan Itä-Afrikassa ja Etelä-Aasiassa. Itä-Afrikassa työtä tuetaan Keniassa, Ruandassa, Ugandassa ja Burundissa. Etelä-Aasiassa KIOS tukee sekä työtä Nepalissa ja Sri Lankassa, että pakolaisuudessa toimivia tiibetiläisiä ihmisoikeustoimijoita. Lisäksi KIOS tukee alueellista yhteistyötä Itä-Afrikassa ja Etelä-Aasiassa.

KIOS toimii Suomessa ohjaamalla tukea kehittyvien maiden kansalaisjärjestöjen suunnittelemiin ja toteuttamiin ihmisoikeushankkeisiin. Ihmisoikeuksien toteutumista vahvistetaan hankkeissa esimerkiksi ihmisoikeuskoulutuksen ja -tiedotuksen, kampanjoinnin, ihmisoikeustilanteen valvonnan ja dokumentoinnin, vaikuttamistyön sekä oikeusavun keinoilla. Hankkeiden rahoituksen ohella KIOS tukee järjestöjen kykyä puolustaa ihmisoikeuksia vahvistamalla ihmisoikeustoimijoiden osaamista, verkostoja ja turvallisuutta.

KIOSin mukaan ihmisoikeudet ovat edellytys kestävälle rauhalle ja kehitykselle, eriarvoisuuden vähentämiselle, yhteiskunnallisten ristiriitojen sekä inhimillisen kärsimyksen estämiselle. KIOS ymmärtää ihmisoikeudet niin, kuin ne on määritelty YK:n ja Euroopan neuvoston ihmisoikeussopimuksissa. KIOSin mukaan se tekee työtä maailman puolesta, jossa kaikkien ihmisten ihmisarvo ja ihmisoikeudet ovat tunnustettuja ja valtiot ovat niihin sitoutuneita.

## Perustajajäsenet
KIOSin perustajajärjestöjä ovat:

*Amnesty Internationalin Suomen osasto
*Ihmisoikeusliitto
*Kehitysyhteistyön palvelukeskus Kepa
*Kirkon Ulkomaanavun säätiö
*Suomen Pakolaisapu
*Suomen Rauhanpuolustajat
*Sadankomitea
*Suomen YK-liitto
*Suomen UNICEF-yhdistys
*Suomen UN Women
*Vammaiskumppanuus

## Lähteet

## Aiheesta muualla
*http://www.kios.fi/fi/
*http://www.formin.finland.fi/public/default.aspx?contentid=43903&nodeid=49273&contentlan=1&culture=fi-FI
ORP Pińsk

**ORP Pińsk** oli Puolan laivaston Warszawa-luokan jokimonitori toisen maailmansodan alussa ennen uppoamistaan.

## Valmistus

Alus tilattiin 1920 kolmen sisaraluksensa kanssa Gdanskin telakalta, missä köli laskettiin vielä samana vuonna. Alus laskettiin vesille 30. huhtikuuta ja otettiin palvelukseen 1921.

## Palvelus
Aluksen miehistö upotti aluksensa 18. syyskuuta 1939 estääkseen sen joutumisen Neuvostoliiton haltuun. Neuvostoliitto nostatti aluksen ja se liitettiin Neuvostoliiton laivastoon 1941 nimellä *Zhitomir*. Alus tuhottiin 1941 räjäyttämällä Saksan aloitettua hyökkäyksensä itään.

## Lähteet
*

### Viitteet
Pekka Nebelung

**Pekka Nebelung** (s. 9. huhtikuuta 1979 Biberach an der Riss, Länsi-Saksa) on suomalais-saksalainen muusikko. 

Nebelung oli Tangomarkkinoiden semifinalisti vuonna 2002. Lisäksi hän on voittanut *King Karaoke* -kilpailun, jossa hän oli myös yleisön suosikki. *Suomen tähti* -kilpailussa hän sijoittui toiseksi vuonna 2003. Hän oli Tangomarkkinoiden finalistien varasijalla vuonna 2003. Hän julkaisi singlen *Rakkautta riittää* vuonna 2006. Nebelung on voittanut Lahden valtakunnallisen puhallinkilpailun trumpettisarjan vuosina 1994 ja 1997.

Hän on toiminut trumpetistina Turun kaupunginorkesterissa, Deutsche kammerphilharmonie Bremenissä js Kaartin soittokunnassa. 
Nebelung on opiskellut trumpetinsoittoa Turun konservatoriossa, Palmgren-konservatoriossa, Turun taideakatemiassa ja Sibelius-Akatemiassa opettajinaan Reijo Borman, Erkki Karjalainen, Jouko Harjanne ja Juhani Listo. 

Pekka Nebelung opiskelee Jyväskylän yliopistossa musiikkikasvatusta. Hän toimi opettajana ja musiikkiteatterilinjan johtajana Kaarinan lukiossa joulukuuhun 2017 asti.    

Hän on johtanut Forssan mieskuoroa, KaMu-kuoroja, VTT:n Sointua, sekä lauluyhtye Pavanea. Lisäksi Nebelung toimii Viihdekuoroliitto ry:n puheenjohtajana.  Kaarinalainen KaMu-kuorot valittiin Yleisradion vuoden nuorisokuoroksi kaudelle 2017–2018. 

## Lähteet
* http://www.tangomarkkinat.fi/tapahtumafaktat_vuosittain.html 
* 

### Viitteet
Bovallius-ammattiopisto

**Bovallius-ammattiopisto** oli S. ja A. Bovalliuksen säätiön ylläpitämä ammatillinen erityisoppilaitos, joka järjesti koulutusta Jyväskylässä, Pieksämäellä, Turussa sekä useilla muilla paikkakunnilla. Vuoden 2018 alusta se yhdistyi Validia ammattiopiston kanssa Ammattiopisto Spesiaksi.

Bovalliuksen koulutustarjontaan kuuluivat valmentava koulutus, ammatilliset perustutkinnot, ammatillinen lisäkoulutus sekä oppisopimuskoulutus. Bovallius-ammattiopistossa opiskeli viime vuosina noin 530 opiskelijaa. Bovallius-ammattiopisto tarjosi asiantuntijapalveluita myös muille organisaatioille. 

## Historia

Bovallius-ammattiopisto perustettiin vuonna 1901 Sofia ja Angelique Bovalliuksen testamentin perusteella. Pieksämäellä Nikkarilassa syntyneillä ja naimattomina pysyneillä sisaruksilla oli ainoastaan kaukaisia sukulaisia ja Angeliquen kerrotaan lausuneen: ”Jos he saisivat periä omaisuutemme, niin olisi siitä heille enemmän vahinkoa kuin hyötyä. Olemme sen takia päättäneet lahjoittaa kaikki varamme johonkin hyväntekeväiseen tarkoitukseen. Serkkumme, rovasti Aron Borgin kanssa olemme asiasta keskustelleet. Hän on, kuten tiedät, harras kuuromykkäin ystävä. Hän otti minut mukaansa keväällä koulunne tutkintoon. Siitä alkaen on sisarelleni ja minulle selvennyt, että Jumala tahtoo meidän käyttämään Hänen meille antamansa lahjat juuri kuuromykkäraukkojen hyväksi.”

Nikkarilassa tarjottiin ensimmäisen kerran opetusta kuuroille jo vuonna 1871. Sisarukset kuitenkin huomasivat, ettei koulu voi aloittaa toimintaansa heidän eläessään; heillä ei ollut vielä varaa siihen. Niinpä he päättivät koko loppuelämänsä ajan koota rahaa haavettaan varten, ja 1894 laaditussa testamentissaan he määräsivät, että Nikkarilaan rakennetaan heidän rahoillaan koulukoti kuuromykkätytöille. Kun rakennukset olisivat valmiit, jätettäisiin koulu kouluhallituksen hallintaan. Lisäksi sisarusten rahoista muodostettiin S. ja A. Bovalliuksen lahjoitusrahasto, jolla koulua ylläpidettiin. Oppilaitosta ylläpit S. ja A. Bovalliuksen säätiö.

Alkujaan Bovallius-ammattiopisto toimi Pieksämäellä, mutta vuoden 2009 alussa toiminta laajeni merkittävästi, kun Kuhankosken erityisammattikoulu Laukaasta ja Aura-instituutti Turusta yhdistyivät siihen. Yhdistyminen oli osa prosessia, jossa valtio luopui ammatillisista erityisoppilaitoksista ja siirsi ne yksityisten koulutuksen järjestäjien ylläpidettäviksi. Bovallius-konserniin kuuluivat myös sosiaalinen yritys Bovallius-Palvelut Oy sekä organisaation kiinteistöistä huolehtiva Bovallius-Kiinteistöt Oy.

## Katso myös
*Erityisopetus
* AMEO – ammatillisten erityisoppilaitosten kumppanuusverkosto

## Lähteet

## Aiheesta muualla
* Bovallius-ammattiopiston kotisivut
Jenny af Forselles

**Jenny Mathilda af Forselles** (27. toukokuuta 1869 Elimäki – 16. syyskuuta 1938 Helsinki) oli suomalainen filosofian tohtori, opettaja ja ruotsalaisen kansanpuolueen kansanedustaja.

Af Forsellesin vanhemmat olivat kartanonomistaja, eversti Fredrik af Forselles ja Adolfina Emilia Kellander. Hän pääsi ylioppilaaksi ruotsalaisesta normaalilyseosta 1896 ja opiskeli Helsingin yliopistossa valmistuen filosofian kandidaatiksi 1898, maisteriksi 1900 ja lisensiaatiksi 1904.

Af Forselles toimi Suomen matkailijayhdistyksen toimiston johtajana Helsingissä 1896–1905 ja sen jälkeen hän oli yksityisen ruotsalaisen tyttökoulun opettajana Helsingissä 1905–1937. Hän oli sosiaalihallituksen ylimääräinen virkamies 1918–1921 ja kouluhallituksen ruotsalaisen osaston neuvotteleva kouluneuvos 1920. Af Forselles toimi Nutid-lehden päätoimittajana 1909–1916.

Af Forselles oli kansanedustajana 1909–1910 (Vaasan läänin eteläinen vaalipiiri) ja 1911–1917 (Turun läänin eteläinen vaalipiiri). Hän oli Helsingin kaupunginvaltuuston jäsenenä ja kuului Mannerheimin lastensuojeluliiton keskushallitukseen, Suomen sotilaskotiliiton hallitukseen ja Naistyön keskuskomiteaan. Af Forselles kutsuttiin Lotta Svärd -järjestön kunniajäseneksi, koska järjestön keskusjohtokunnan mukaan hänen ansionsa sortovuosien ja vuoden 1918 aikana olivat poikkeuksellisen mittavat. Ennen kaikkea hän toimi vuoden 1918 sisällissodan valkoisten invalidien huollossa.

Jenny af Forselles kuoli syyskuussa 1938 Helsingin Diakonissalaitoksella lyhyen sairauden jälkeen.

## Teoksia
* *[[A. N. Clewberg-Edelcrantz]] och hans omgifning*. (Väitöskirja.) Helsingfors 1903.
* *[[Elias Lönnrot]]s Svenska skrifter utgifna af Jenny af Forselles 1. Uppsatser och öfversättningar*. Skrifter utgivna av Svenska litteratursällskapet i Finland 87. Svenska litteratursällskapet i Finland, Helsingfors 1908, http://www.sls.fi/sv/utgivning/elias-lonnrots-svenska-skrifter-i
* *Elias Lönnrots Svenska skrifter utgifna af Jenny af Forselles 2. Bref, anteckningar och reseskildringar*. Skrifter utgivna av Svenska litteratursällskapet i Finland 99. Svenska litteratursällskapet i Finland, Helsingfors 1911, http://www.sls.fi/sv/utgivning/elias-lonnrots-svenska-skrifter-ii

## Lähteet
* 
* 
* 
* 
* Jenny af Forselles. 375 humanistia. Helsingin yliopisto.

## Viitteet
Loud

**Loud** voi tarkoittaa:

* LOUD Technologies, yhdysvaltalainen audioyritys
* River Loud, joki Lancashiressa, Englannissa
* George A. Loud (1852–1925), yhdysvaltalainen michiganilainen poliitikko

**Musiikissa**:
* *[[Loud (albumi)|Loud]]*, Rihannan viides studioalbumi
* Loud Records
* Loudness, japanilainen rockyhtye
* ''Loud'' (Timo Maasin albumi), Timo Maasin vuoden 2002 albumi
* "Loud" (Shannon Nollin kappale), Shannon Nollin vuoden 2007 kappale
*"Loud" (Stan Walkerin kappale), Stan Walkerin vuoden 2011 kappale
* "Loud", Kutlessin kappale albumilta *[[To Know That You're Alive]]*
* "Loud, Big & Richin vuoden 2007 kappale albumilta *[[Between Raising Hell and Amazing Grace]]*
* Loud (yhtye), 1990-luvun yhtye, jossa ovat mukana Chris McLaughlin ja Stuart Morrow
Emma Åkerman

**Emma Henrika Åkerman**, o.s. *Perander* (9. lokakuuta 1851 Kuopio – 18. tammikuuta 1931 Taipalsaari) oli suomalainen opettaja ja ruotsin sekä suomen kielellä kirjoittanut runoilija. Hän käytti nimimerkkejä *Emma* ja *-ma*.

Emma Åkermanin isä oli Kuopion pormestari Nils Fredrik Perander ja veli hovioikeudenneuvos Niilo Perander, joka tunnettiin myös näyttelijänä. Hän kävi Viipurissa ja Helsingissä tyttökoulua ja oli sitten 1868–1872 pikkulastenkoulun opettajana Viipurissa. Emma Åkerman meni 1872 naimisiin hovioikeudenneuvos D. W. Åkermanin kanssa. Heidän perheessään oli 14 lasta.

Emma Åkerman toimi Suomen Naisyhdistyksen Viipurin yhdistyksen ensimmäisenä puheenjohtajana 1886–1901 ja osallistui politiikkaan Suomalaisen puolueen piirissä. Hän oli kiinnostunut raittius-, opetus- ja siveyskysymyksistä ja oli myös mukana perustamassa Viipurin yhteiskoulua. Hän oli Viipurin suomalaisen tyttökoulun johtokunnan ja kouluneuvoston sekä yhteiskoulun johtokunnan jäsenenä. Turkuun muutettuaan Åkerman oli suomalaisen puolueen Turun naisjärjestön puheenjohtajana 1907–1910 ja suomalaisen puolueen naisvaliokunnan jäsenenä 1910–1915. Hän oli Viipurin Naisyhdistyksen kunniajäsen.

Åkerman julkaisi elinaikanaan yhden ruotsinkielisen runokokoelman *För dagen, Tankar af Emma* (1886) ja hän kirjoitti myös runoja ja muita kirjoitelmia suomen ja ruotsin kielillä naisasialiikkeen julkaisemiin kalentereihin.

## Teokset
* *För dagen* ; tankar af Emma. Wiborg 1886, uusi laaj. painos toim. Iikko B. Voipio. I. B. Voipio, Helsinki 1993
* *Sampo : dramaattinen sovittelu Kalevalan Sampotarusta kymmenessä kuvauksessa* ; toim. Iikko B. Voipio. I. B. Voipio, Helsinki 1997

## Lähteet
*  (Arkistoitu linkki)
* Saran sisaret : Naiskirjallisuuden perinnettä Suomessa 1800-luvulta 1900-luvun alkuun : 1880-luvulla aloittaneita kalenterikirjailijoita 
* Emma Åkermanin elämäkerta Kansallisbiografiassa

## Viitteet

## Aiheesta muualla
* Åström, Emma, Elämäkertatietoja, Kirjasampi, viitattu 17.5.2019
Sabotage

**Sabotage** (englantia tai ranskaa, suom. *[[sabotaasi]]*) voi tarkoittaa seuraavia:

**[[Sabotaasi (elokuva)|Sabotaasi]]* (*Sabotage*), elokuva vuodelta 1936
**[[Sabotage (vuoden 1996 elokuva)|Sabotage]]*, elokuva vuodelta 1996
**[[Sabotage (vuoden 2014 elokuva)|Sabotage]]*, elokuva vuodelta 2014
**[[Sabotage (albumi)|Sabotage]]*, Black Sabbathin albumi vuodelta 1975
*”Sabotage”, Beastie Boysin kappale vuodelta 1993
*”Sabotage”, Chisun kappale vuodelta 2011
**[[Sabotage (taideteos)|Sabotage]]*, H. R. Gigerin teos Helsingin Harakan saaressa.
* Sabotage, taiteilijanimen osana:
** Sini Sabotage, oik. *Sini-Maria Makkonen* (s. 1986), suomalainen hop hop -artisti ja DJ
** Suzi Sabotage, suomalainen laulaja ja lauluntekijä.